PMIndiaData/PMIndiaSum huggingface dataset:
అడ్వాంటేజ్ అస్సాం గ్లోబల్ ఇన్వెస్టర్స్ సమిట్ 2018 ప్రారంభ సదస్సు లో ప్రసంగించనున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు గువాహాటీ లో జరిగే అడ్వాంటేజ్ అస్సాం గ్లోబల్ ఇన్వెస్టర్స్ సమిట్ 2018 ప్రారంభ సదస్సు లో ప్రసంగించనున్నారు. రెండు రోజుల పాటు సాగే ఈ శిఖర సమ్మేళనం అస్సాం ప్రభుత్వం చేపడుతున్న అతి పెద్ద పెట్టుబడుల ప్రోత్సాహక, సమన్వయ కార్యక్రమం. అస్సాం పెట్టుబడిదారులకు ఇవ్వజూపుతున్న భౌగోళిక, వ్యూహాత్మక ప్రయోజనాలను చాటిచెప్పడం ఈ సమిట్ ముఖ్యోద్దేశం. దక్షిణాసియా మరియు ఆగ్నేయ ఆసియా లలో వర్ధిల్లుతున్న ఆర్ధికవ్యవస్థలకు అస్సాం అందజేయగల ఎగుమతి ప్రధానమైన తయారీ మరియు సేవల రంగ అవకాశాలను ఈ కార్యక్రమం కళ్లకు కడుతుంది. అస్సాం రాష్ట్రం శ్రద్ధ వహిస్తున్న విద్యుత్తు, వ్యవసాయం, ఫూడ్ ప్రాసెసింగ్, ఐటి & ఐటి ఆధారిత సేవలు, నదీ రవాణా & పోర్ట్ టౌన్ షిప్ లు, ప్లాస్టిక్స్ & పెట్రోకెమికల్స్, ఫార్మస్యూటికల్స్ & మెడికల్ ఎక్విప్ మెంట్, చేతిమగ్గాలు, వస్త్రాలు & హస్తకళలు, పర్యాటకం, హాస్పిటాలిటి & వెల్ నెస్, పౌర విమానయానం మరియు పెట్రోలియం – సహజ వాయువు రంగాలలో పెట్టుబడి అవకాశాలను ఈ శిఖర సమ్మేళనం వివరించనుంది.
శ్రీ కె. కామరాజ్ జయంతి నాడు ఆయ‌న కు న‌మ‌స్సులు అర్పించిన ప్ర‌ధాన మంత్రి

శ్రీ కె. కామరాజ్ కు ఆయ‌న‌ జయంతి సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ న‌మ‌స్సులు అర్పించారు. ‘‘మ‌హానుభావుడు శ్రీ కె. కామరాజ్ కు ఆయ‌న జ‌యంతి నాడు ఇవే నా న‌మ‌స్సులు. ఆయ‌న త‌న జీవితాన్ని దేశం అభివృద్ధి కోసం, సామాజిక సాధికారిత క‌ల్ప‌న కోసం అంకితం చేశారు. విద్య‌, ఆరోగ్య సంర‌క్ష‌ణ‌, మ‌హిళ‌ల కు సాధికారిత అంశాల పై ఆయ‌న తీసుకొన్న శ్ర‌ద్ధ భార‌త‌దేశ ప్ర‌జ‌ల కు సదా ప్రేర‌ణ ను అందిస్తూ ఉంటాయి’’ అని ప్ర‌ధాన మంత్రి ఒక ట్వీట్ లో పేర్కొన్నారు.
బినామీ ఆస్తుల లావాదేవీల నిషేధ చ‌ట్టం, 1988 కింద అపెలిట్ ట్రైబ్యూన‌ల్‌, న్యాయ‌నిర్ణ‌య‌ వ్య‌వ‌స్థ  ఏర్పాటు కు ఆమోదం తెలిపిన మంత్రివర్గం

బినామీ ఆస్తుల లావాదేవీల నిషేధ చ‌ట్టం (పిబిపిటి), 1988 కింద అపెలిట్ ట్రిబ్యూన‌ల్ ఏర్పాటు కు, న్యాయ‌ నిర్ణ‌య వ్య‌వ‌స్థ నియామ‌కానికి ప్ర‌ధాన‌ మంత్రి శ్రీ న‌రేంద్ర‌మోదీ అధ్య‌క్ష‌త‌న జరిగిన కేంద్ర మంత్రివర్గ సమావేశం ఆమోదం తెలిపింది. ముఖ్యాంశాలు: పిబిపిటి చ‌ట్టం కింద అపెలిట్ ట్రిబ్యూన‌ల్‌, అద‌నంగా మూడు బెంచ్‌ లు, న్యాయ‌ నిర్ణ‌య వ్య‌వ‌స్థ నియామ‌కానికి మంత్రివర్గం ఆమోదం తెలిపింది. న్యాయ‌ నిర్ణ‌యాధికార వ్య‌వ‌స్థ‌ లకు త‌గిన సిబ్బంది, అధికారుల నియామ‌కం, అద‌న‌పు ధర్మాసనాల ఏర్పాటు, అపెలిట్ ట్రిబ్యూన‌ల్ ఏర్పాటు కు వీలు గా ఆదాయ‌పు ప‌న్ను విభాగం/ కేంద్ర ప్ర‌త్య‌క్ష ప‌న్నుల బోర్డు (సిబిడిటి) లో ప్ర‌స్తుతం ఉన్న అదే స్థాయి, అదే హోదా క‌లిగిన అధికారుల‌ను మ‌ళ్లించ‌డానికి నిర్ణ‌యించారు. న్యాయ‌ నిర్ణ‌యాధికార వ్య‌వ‌స్థ‌, అపెలిట్ ట్రిబ్యూన‌ల్ నేశనల్ కేపిటల్ టెరిటరి ఆఫ్ ఢిల్లీ (ఎన్ సిటిడి)లో త‌న కార్య‌క‌లాపాలు సాగిస్తుంది. న్యాయ‌ నిర్ణ‌యాధికార ధర్మాసనాలు కోల్‌కాతా, ముంబయి, చెన్నై ల‌లో స‌మావేశం కావ‌చ్చును. ఇందుకు సంబంధించిన ఉత్త‌ర్వు ల‌ను ప్ర‌తిపాదిత‌ న్యాయ‌ నిర్ణ‌యాధికార వ్య‌వ‌స్థ చైర్‌ ప‌ర్స‌న్‌ తో సంప్ర‌దించిన అనంత‌రం వెలువ‌రిస్తారు. ప్ర‌యోజ‌నాలు: ఈ ఆమోదం వ‌ల్ల న్యాయ‌ నిర్ణ‌యాధికార వ్య‌వ‌స్థ‌ కు పంప‌బ‌డ్డ కేసుల‌ను స‌మ‌ర్థంగా నిర్వ‌హించ‌డానికి, న్యాయ‌నిర్ణ‌యాధికార వ్య‌వ‌స్థ తీర్పుపై అపెలిట్ అథారిటీ ఎదుట దాఖ‌ల‌య్యే అపీళ్ల‌ను స‌త్వరం ప‌రిష్క‌రించానికి వీలు క‌లుగుతుంది. పిబిపిటి చ‌ట్టం కింద పాల‌నప‌ర‌మైన చ‌ర్య‌ ను తొలి ద‌శ స‌మీక్ష‌ కు న్యాయ‌ నిర్ణ‌యాధికార వ్య‌వ‌స్థ నియామ‌కం అవ‌కాశాన్ని అందిస్తుంది. ప్ర‌తిపాదిత అపెలిట్ ట్రిబ్యూన‌ల్ ఏర్పాటు వ‌ల్ల పిబిపిటి చ‌ట్టం కింద న్యాయ‌ నిర్ణ‌యాధికార వ్య‌వస్థ ఆదేశాల‌ పైన అపీలు చేసుకోవ‌డానికి వీలు ఏర్పడుతుంది.
ఉగ్ర‌వాద నిరోధం అంశం పై ఒక సంయుక్త కార్యాచ‌ర‌ణ బృందాన్ని ఏర్పాటు చేసేందుకు భార‌త‌దేశాని కి మ‌రియు మొరాకో కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

ఉగ్ర‌వాద నిరోధానికై ఒక సంయుక్త కార్యాచ‌ర‌ణ బృందాన్ని (జెడబ్ల్యు జి ని) ఏర్పాటు చేయ‌డం కోసం భార‌త‌దేశాని కి మ‌రియు మొరాకో కు మ‌ధ్య ఒక‌ అవ‌గాహ‌నపూర్వ‌క ఒప్పంద ప్ర‌తాని కి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. భార‌త‌దేశం, మొరాకో లు ఉగ్ర‌వాద నిరోధానికిగాను జెడ‌బ్ల్యుజి ని ఏర్పాటు చేయ‌డం ఉగ్ర‌వాద దాడుల‌ కు సంబంధించిన కేసుల‌ లో స‌హాయ‌కారి కాగ‌ల‌దు. ఈ రకం గా ఈ ఎంఒయు ఉగ్ర‌వాద కార్య‌క‌లాపాల స‌మాచారాన్ని పరస్పరం పొందేందుకు/ఆ స‌మాచారాన్ని ఒక ప‌క్షాని కి మ‌రొక ప‌క్షం అందించేందుకు ఒక ప్రాతిప‌దిక గా ఉండబోతోంది.
స‌ర్దార్ వ‌ల్ల‌భ్ భాయ్ ప‌టేల్ వర్ధంతికి ప్రధాని నివాళులు

స‌ర్దార్ వ‌ల్ల‌భ్ భాయ్ ప‌టేల్ వ‌ర్ధంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు నివాళులు అర్పించారు. జాతికి స‌ర్దార్ ప‌టేల్ అందించిన మార్గ‌ద‌ర్శ‌క‌మైన సేవ‌ల‌ను, ఏక‌త్వం స‌మ‌గ్ర‌త సందేశాల‌ను ప్ర‌ధాని జ్ఞాప‌కం చేసుకున్నారు. “ఆయ‌న పుణ్య తిథి నాడు, స‌ర్దార్ ప‌టేల్‌కు ప్ర‌ణామాలు. ఆయ‌న అందించిన మార్గ‌ద‌ర్శ‌క‌పూరిత‌మైన సేవ‌లు మనకు గుర్తున్నాయి. అలాగే, ఆయ‌న అందించిన ఏక‌త్వం, స‌మ‌గ్ర‌త‌ల‌నే సందేశాలు మ‌నకు స్ఫూర్తిదాయ‌కాలే” అని ప్ర‌ధాని శ్రీ మోదీ పేర్కొన్నారు.
ప్ర‌ధాన మంత్రి శ్రీ న‌రేంద్ర మోదీ కి అభినంద‌న‌లు తెలిపిన జ‌పాన్ ప్ర‌ధాని శ్రీ శింజో ఆబే

ప్ర‌ధాన మంత్రి శ్రీ న‌రేంద్ర మోదీ తో జ‌పాన్ ప్ర‌ధాని, శ్రేష్ఠుడు శ్రీ శింజో ఆబే ఈ రోజు న టెలిఫోన్ లో మాట్లాడుతూ 2019 సాధార‌ణ ఎన్నిక‌ల లో ఘ‌న విజ‌యాన్ని సాధించినందుకు శ్రీ న‌రేంద్ర మోదీ కి అభినంద‌న‌ లు తెలిపారని కేంద్ర ప్రభుత్వ విదేశీ వ్యవహారాల మంత్రిత్వ శాఖ ఒక ప్రకటన లో వెల్లడించింది. ప్ర‌ధాని శ్రీ ఆబే త‌న‌కు శుభాకాంక్ష‌లు తెలియజేసినందుకు ప్ర‌ధాన మంత్రి శ్రీ మోదీ ఆయ‌న కు ధ‌న్య‌వాదాలు ప‌లికారు. నేత‌లు ఇరువురూ వారి సంభాష‌ణ క్ర‌మం లో, గ‌డ‌చిన అయిదు సంవ‌త్స‌రాలుగా ద్వైపాక్షిక సంబంధాల లో చోటుచేసుకొన్న పురోగ‌తి ని గుర్తు కు తెచ్చుకొన్నారు. శాంతి, ప్ర‌గ‌తి, ఇంకా స‌మృద్ధి ల ప‌ట్ల ఉభ‌య దేశాలు వాటి యొక్క ఉమ్మ‌డి దార్శ‌నికత ను అమ‌లు ప‌ర‌చ‌డం కోసం ఇండియా- జ‌పాన్ స్పెశ‌ల్ స్ట్రటీజిక్ ఎండ్ గ్లోబ‌ల్ పార్ట్‌న‌ర్‌శిప్‌ ను మ‌రింత బ‌లోపేతం చేసుకొనే దిశ గా కూడా వారి యొక్క వ‌చ‌న బ‌ద్ధత ను ఈ సందర్భం లో నేతలు ఇరువురూ పున‌రుద్ఘాటించారు. జి-20 శిఖ‌ర స‌మ్మేళ‌నం వ‌చ్చే నెల‌ లో ఒసాకా లో జ‌రుగ‌నుండగా ఆ సంద‌ర్భం లో భేటీ కావ‌డం కోసం ఉభయ నేతలు వేచి ఉన్నా‌రు. త‌దుప‌రి ఇండియా-జ‌పాన్ వార్షిక శిఖ‌ర స‌మ్మేళ‌నం కోసం ఈ సంవత్సరం లో భార‌త‌దేశాన్ని సంద‌ర్శించవలసింది గా కూడా ప్ర‌ధాని శ్రీ ఆబే కు ప్ర‌ధాన మంత్రి శ్రీ మోదీ ఆహ్వానం ప‌లికారు.
“రన్ ఫర్ రియో” కార్యక్రమాన్ని ప్రారంభించిన ప్రధాన మంత్రి – దేశం కోసం అత్యుత్తమ ప్రదర్శన ఇవ్వవలసిందిగా క్రీడాకారులకు విజ్ఞ‌ప్తి

ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూ ఢిల్లీ లోని మేజర్ ధ్యాన్ చంద్ జాతీయ క్రీడా ప్రాంగణంలో “రన్ ఫర్ రియో” జెండా ఊపి, పరుగు కార్యక్రమాన్ని ప్రారంభించారు. భారతీయ క్రీడాకారుల దళం లో తమ తమ స్థానాలను చేజిక్కించుకొనేందుకు క్రీడాకారులు అందరూ కఠోరంగా శ్రమించారని, వారంతా తప్పకుండా రియో ఒలంపిక్స్ లో దేశం కోసం తమదైన అత్యుత్తమ ప్రదర్శనను ఇవ్వగలరన్న నమ్మకం ఉందని ప్రధాన మంత్రి అన్నారు. ప్రపంచవ్యాప్త ప్రజల హృద‌యాలను భారతీయ క్రీడాకారులు గెలుచుకొంటారని, ప్రపంచానికి భారతదేశం అంటే ఏమిటో నిరూపించగలరన్న నమ్మకాన్ని ఆయన ఈ సందర్భంగా వ్యక్తం చేశారు. 2020 టోక్యో ఒలంపిక్స్ కోసం ఈ రోజు నుండే సన్నద్ధం కావాలంటూ ప్రధాన మంత్రి జాతికి పిలుపునిచ్చారు. దేశంలోని ప్రతి ఒక్క జిల్లా కూడా వచ్చే సారి ఒలంపిక్స్ కు అర్హతను సాధించే కనీసం ఒక్కొక్క క్రీడాకారులను తయారు చేసే దిశగా నడుంకట్టాల్సిందిగా ఆయన సూచించారు. ఈసారి క్రీడాకారుల దళాన్ని ముందుగానే పంపించడం జరుగుతోందని, ఇలా చేయడం వల్ల వారు అక్కడి వాతావరణంతో పరిచితులు కాగలరని ప్రధాన మంత్రి తెలిపారు. ఒలంపిక్ క్రీడలలో క్రీడాకారులందరూ చక్కగా రాణించాలంటూ వారికి ఆయన శుభాకాంక్షలు తెలిపారు. క్రీడలు మానవ జీవనంలో ఒక అవసరం. ప్రతి ఒక్కరినీ ఆటలాడి వెలుగులీనేటట్లు చేద్దాం అని ప్రధాన మంత్రి అన్నారు. ఆ తరువాత ప్రధాన మంత్రి ఒలంపిక్ వివరణపత్రాన్ని ఆవిష్కరించారు. అనంతరం “రన్ ఫర్ రియో” కోసం రూపొందించిన పతాకాన్ని ఊపి, పరుగు కార్యక్రమాన్ని ప్రారంభించారు.
నాలుగు జిఎస్ టి బిల్లు లకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఈ కింద ప్రస్తావించిన నాలుగు జిఎస్ టి సంబంధిత బిల్లులకు ఆమోదం తెలిపింది: 1. ది సెంట్రల్ గూడ్స్ అండ్ సర్వీసెస్ ట్యాక్స్ బిల్లు 2017 (ది సిజిఎస్ టి బిల్) 2. ది ఇంటిగ్రేటెడ్ గూడ్స్ అండ్ సర్వీసెస్ ట్యాక్స్ బిల్లు 2017 (ది ఐజిఎస్ టి బిల్) 3. ది యూనియన్ టెరిటరి గూడ్స్ అండ్ సర్వీసెస్ ట్యాక్స్ బిల్లు 2017 (ది యుటిజిఎస్ టి బిల్) 4. ది గూడ్స్ అండ్ సర్వీసెస్ ట్యాక్స్ (కాంపన్సేశన్ టు ది స్టేట్స్) బిల్లు 2017 (ది కాంపన్సేశన్ బిల్) జిఎస్ టి కౌన్సిల్ గత ఆరు నెలలలోను 12 సార్లకు పైగా సమావేశాలు జరిపి క్షుణ్నంగా, ఒక్కొక్క క్లాజు వారీగా చర్చను చేపట్టిన అనంతరం పైన పేర్కొన్న నాలుగు బిల్లులకు ఇంతకుముందే ఆమోదం తెలిపింది. వస్తువులు లేదా సేవల అంతర్రాష్ట్ర సరఫరాలపై లేదా ఈ రెండింటిపై కేంద్ర ప్రభుత్వం పన్నును విధించేందుకు మరియు పన్నును వసూలు చేసేందుకు సంబంధించిన నిబంధనలను సిజిఎస్ టి బిల్లు లో ఉల్లేఖించడమైంది. మరో వైపు, వస్తువులు లేదా సేవలు లేదా ఈ రెండింటి అంతర్రాష్ట్ర సరఫరాలపై కేంద్ర ప్రభుత్వం పన్నును విధించేందుకు మరియు పన్నును వసూలు చేసేందుకు సంబంధించిన నిబంధనలను ఐజిఎస్ టి బిల్లు లో పొందుపరచడమైంది. శాసన సభ లేని కేంద్ర పాలిత ప్రాంతాలలో వస్తువులు మరియు సేవల అంతర్గత సరఫరాలపై పన్ను విధించి ఆ పన్నును వసూలు చేసేందుకు సంబంధించిన నిబంధనలను యుటిజిఎస్ టి బిల్లులో నిర్దేశించడమైంది. కేంద్ర పాలిత ప్రాంత వస్తువులు, సేవల పన్ను కూడా రాష్ట్రాల వస్తువులు, సేవల పన్ను ను (ఎస్ జిఎస్ టి) పోలి ఉంటుంది. ఈ పన్నును రాష్ట్రాలు/ కేంద్ర పాలిత ప్రాంతాల లోపల వస్తువులు లేదా సేవలు లేదా ఈ రెండింటి సరఫరాలపై విధించి, వసూలు చేయడం జరుగుతుంది. రాజ్యాంగ (నూట ఒకటవ సవరణ) చట్టం, 2016 లోని 18వ సెక్షన్ లో ఉల్లేఖించిన ప్రకారం వస్తువులు మరియు సేవల పన్ను ను అమలు చేసినందువల్ల అయిదు సంవత్సరాల కాలం పాటు రాష్ట్రాలకు వాటిల్లే ఆదాయ నష్టానికి సంబంధించి రాష్ట్రాలకు నష్టపరిహారం ఇవ్వడాన్ని గురించి కాంపెన్సేశన్ బిల్లులో పొందుపరచడం జరిగింది. పూర్వ రంగం: ప్రభావవంతమైన సంస్కరణలలో ఒక సంస్కరణ అయినటువంటి జిఎస్ టి ని దేశంలో త్వరితగతిన ప్రవేశపెట్టడానికి ప్రభుత్వం కట్టుబడి ఉంది. రానున్న జులై 1వ తేదీ నాటి నుండి జిఎస్ టిని అమలుచేయడం మొదలుపెట్టాలని జిఎస్ టి కౌన్సిల్ నిర్ణయించింది. జిఎస్ టి నిబంధనలను గురించి వ్యాపార మరియు పరిశ్రమ వర్గాల వారికి వివరించడానికి దేశవ్యాప్తంగా విస్తృత‌మైన‌ అవగాహన సదస్సులు చేపడతామని ఆర్థిక మంత్రి బడ్జెట్ ప్రసంగంలో పేర్కొన్నారు.
2020వ సంవ‌త్స‌రం జ‌న‌వ‌రి 2వ తేదీ న మ‌రియు 3వ తేదీ న క‌ర్నాట‌క ను సంద‌ర్శించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2020వ సంవ‌త్స‌రం జ‌న‌వ‌రి 2వ తేదీ న మ‌రియు 3వ తేదీ న క‌ర్నాట‌క ను సంద‌ర్శించనున్నారు. ప్ర‌ధాన మంత్రి తుమ‌కూరు లో గల శ్రీ సిద్దగంగా మ‌ఠాని కి వెళ్తారు. అక్క‌డ శ్రీ శ్రీ శివకుమార్ స్వామీజీ తాలూకు ఒక స్మార‌క వ‌స్తు ప్ర‌ద‌ర్శ‌నశాల నిర్మాణానికి శంకుస్థాప‌న చేసే క్రమం లో ఓ ఫ‌ల‌కాన్ని ప్ర‌ధాన మంత్రి ఆవిష్క‌రిస్తారు. ప్ర‌ధాన మంత్రి ఈ యాత్ర లో భాగం గా మ‌ఠం లో ప్రార్థ‌న‌ లో పాలు పంచుకొంటారు. మఠం లో ఒక మొక్క ను కూడా ఆయన నాటుతారు. ఈ కార్య‌క్ర‌మం లో క‌ర్నాట‌క ముఖ్య‌మంత్రి శ్రీ బి.ఎస్‌. యడియూర‌ప్ప తో పాటు శ్రీ సిద్దలింగేశ్వ‌ర స్వామి స‌హా ఇత‌ర ప్ర‌ముఖులు కూడా పాల్గొంటారు. ప్ర‌ధాన మంత్రి ఈ సందర్భం లో అక్కడకు విచ్చేసే జన స‌మూహాన్ని ఉద్దేశించి ప్ర‌సంగిస్తారు.
ప్ర‌ముఖ న‌టుడు శ్రీ‌ దిలీప్ కుమార్ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

ప్ర‌ముఖ న‌టుడు శ్రీ‌ దిలీప్ కుమార్ గారి క‌న్నుమూత ప‌ట్ల‌ ప్ర‌ధాన మంత్రి శ్రీ న‌రేంద్ర మోదీ ప్ర‌గాఢ సంతాపాన్ని వ్య‌క్తం చేశారు. దిలీప్ కుమార్ గారి మృతి మ‌న సాంస్కృతిక జ‌గ‌తి కి లోటు అని ప్ర‌ధాన మంత్రి అన్నారు. ‘‘ దిలీప్ కుమార్ గారి ని సినిమా ప్ర‌పంచం లో ఒక దిగ్గ‌జం గా సదా స్మ‌రించుకోవ‌డం జ‌రుగుతుంది. ఆయ‌న లో సాటిలేన‌టువంటి ప్ర‌తిభ ఉన్న కార‌ణం గా, వేరు వేరు త‌రాల కు చెందిన ప్రేక్ష‌క లోకాన్ని ఆయ‌న మంత్రముగ్ధులను చేశారు. ఆయ‌న మృతి మ‌న సాంస్కృతిక జ‌గ‌తి కి లోటు. ఆయ‌న కుటుంబాని కి, మిత్రుల‌ కు, అసంఖ్యాక అభిమానుల‌ కు ఇదే నా సంతాపం. ఈశ్వరుడు ఆయ‌న ఆత్మ కు శాంతి ని ప్రసాదించు గాక’’ అని ప్ర‌ధాన మంత్రి ఒక ట్వీట్ లో పేర్కొన్నారు.
కామ‌న్‌ వెల్త్ గేమ్స్- 2018 లో టేబుల్ టెన్నిస్ ప‌త‌కాల విజేత‌ల‌తో ప్ర‌ధాన మంత్రి భేటీ

ప్ర‌ధాన మంత్రి శ్రీ న‌రేంద్ర మోదీ 2018 సంవ‌త్స‌ర‌పు కామ‌న్ వెల్త్ గేమ్స్ లో టేబుల్ టెన్నిస్ విభాగం లో ప‌త‌కాల‌ను గెలుచుకొన్న వారితో ఈ రోజు స‌మావేశ‌మ‌య్యారు. న్యూ ఢిల్లీ లోని పార్ల‌మెంటు భ‌వ‌నం లో ప్ర‌ధాన మంత్రి ని క్రీడాకారులు క‌లుసుకొన్నారు. అంత‌ర్జాతీయ మైదానం లో మార్గ‌ద‌ర్శ‌కమైన ప్ర‌ద‌ర్శ‌న‌ను ఇచ్చినందుకు గాను ప‌త‌క విజేత‌ల‌ను ప్ర‌ధాన మంత్రి అభినందించారు. వారి యొక్క ప్ర‌ద‌ర్శ‌న‌ను చూసి యావ‌త్తు దేశ ప్ర‌జ‌లు గ‌ర్వించార‌ని కూడా ఆయ‌న అన్నారు. భార‌త‌దేశం లో చిన్న ప‌ట్ట‌ణాల నుండి క్రీడా రంగం లో ప్ర‌తిభావంతులు వ‌ర్ధిల్లుతుండడం ఆమోద‌యోగ్య‌మ‌ని ప్ర‌ధాన మంత్రి పేర్కొన్నారు. వారిని అదే ప‌నిగా ప్రోత్స‌హిస్తూ ఉండ‌వ‌ల‌సిన అవ‌స‌రం ఎంతైనా ఉంద‌ని ఆయ‌న స్ప‌ష్టం చేశారు. పెట్రోలియమ్, ఇంకా సహజవాయువు శాఖ మంత్రి శ్రీ ధర్మేంద్ర ప్రధాన్ తో పాటు, యువజన వ్యవహారాలు, క్రీడల శాఖ సహాయ మంత్రి (స్వతంత్ర బాధ్య‌త‌) కర్నల్ రాజ్యవర్ధన్ రాఠౌడ్ కూడా ఈ కార్య‌క్ర‌మం లో పాలుపంచుకొన్నారు.
గుజరాత్ జిల్లా పంచాయతీ సభ్యులతో ప్రధానమంత్రి సమావేశం

ప్ర‌ధానమంత్రి శ్రీ న‌రేంద్ర మోదీ ఇవాళ గుజరాత్‌లోని జిల్లా పంచాయతీ సభ్యులతో సమావేశమయ్యారు. గ్రామాల్లో జీవన ప్రమాణాలు, మౌలిక సదుపాయాలను మెరుగుపరిచే మార్గాలపై వారి అభిప్రాయాలను ఈ సందర్భంగా ఆయన అభినందించారు. ఈ మేరకు ట్విట్టర్ ద్వారా ఇచ్చిన సందేశంలో: గుజరాత్‌లోని జిల్లా పంచాయతీ సభ్యులతో సమావేశం అద్భుతంగా జరిగింది. గ్రామాలలో జీవన నాణ్యత, మౌలిక సదుపాయాలను మెరుగుపరిచే మార్గాలపై వారు అంతర్ దృష్టితో కూడిన అభిప్రాయాలు వెల్లడించారు.” అని ప్రధానమంత్రి పేర్కొన్నారు.
‘మన్కీ బాత్’ (‘మనసు లో మాట’) కార్యక్రమంకోసం అభిప్రాయాల ను మరియు సూచనల ను ఆహ్వానించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం ఆగస్టు 28వ తేదీ నాడు ఉదయం 11 గంటల కు ప్రసారం కానున్న ‘మన్ కీ బాత్’ (‘మనసు లో మాట’) కార్యక్రమం తాలూకు భావి ఎపిసోడ్ కు గాను ప్రజల ను వారి వారి ఆలోచనల ను, ఇన్ పుట్ లను వెల్లడించలసింది గా ఆహ్వానించారు. ఆలోచనల ను MyGov వెబ్ సైట్ ద్వారా లేదా Namo ఏప్ ద్వారా శేర్ చేయవచ్చును; లేదా 1800-11-7800 నంబరు కు డయల్ చేసి సందేశాల ను రికార్డు చేయవచ్చును. MyGov యొక్క ఆహ్వానాన్ని శేర్ చేస్తూ, ప్రధాన మంత్రి ఒక ట్వీట్ లో- ‘‘ఆగస్టు 28వ తేదీ న ప్రసారం అయ్యేటటువంటి #MannKiBaat (‘మనసు లో మాట’) కార్యక్రమం కోసం మీ మీ ఆలోచనలు మరియు ఇన్ పుట్ ల కోసం ఎదురుచూస్తున్నాను. మీ ఆలోచనల ను MyGov లేదా NaMo ఏప్ లో రాయగలరు. వీటి కి ప్రత్యామ్నాయం గా, 1800-11-7800 కు డయల్ చేసి మీ యొక్క సందేశాలను రికార్డు చేయవచ్చును.’’ అని పేర్కొన్నారు.
సైబర్ సెక్యూరిటీ రంగంలో భారతదేశం-వియత్నామ్ ల మధ్య సహకారానికి ఉద్దేశించిన అవగాహన పూర్వక ఒప్పందానికి ఆమోదం తెలిపిన మంత్రివర్గం

సైబర్ సెక్యూరిటీ రంగంలో భారతదేశం – వియత్నామ్ ల మధ్య సహకారానికి ఉద్దేశించిన అవగాహన పూర్వక ఒప్పందానికి మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. 2016 సెప్టెంబర్ 3న హనోయి లో వియత్నామ్ ప్రజా భద్రత మంత్రిత్వ శాఖకు అనుబంధంగా ఉన్న సైబర్ సెక్యూరిటీ డిపార్ట్ మెంట్ కు భారతదేశంలోని ఇండియన్ కంప్యూటర్ ఎమర్జెన్సీ రెస్పాన్స్ టీమ్ (CERT-In) కు మధ్య ఈ ఎమ్ఒయు పై సంతకాలు జరిగాయి. ఈ ఎమ్ఒయు భారతదేశం – వియత్నామ్ ల మధ్య సైబర్ సెక్యూరిటీకి సంబంధించిన ఘటనలను ఆచూకీ తీయడంలో, పరిష్కరించడంలో, ఇంకా నివారించడంలో అనుభవాన్ని, అవగాహనను ఇచ్చిపుచ్చుకోవడం కోసం, మరింతగా సహకరించుకోవడం కోసం ఉపయోగపడనుంది. సైబర్ సెక్యూరిటీ రంగంలో చెప్పుకోదగిన రీతిలో పరస్పర ప్రయోజనాలు పొందేందుకు వియత్నామ్ సామ్యవాద గణతంత్రంలో సైబర్ సెక్యూరిటీ రంగంలో సంస్థాగత నిర్మాణాన్ని పటిష్ట పరిచేందుకు ఈ ఎమ్ఒయు తోడ్పడగలదు.
యుఎస్ఎ 246వ స్వాతంత్య్ర దినం సందర్భం లో  శుభాకాంక్షలుతెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ యునైటెడ్ స్టేట్స్ ఆఫ్ అమెరికా (యుఎస్ఎ) 246వ స్వాతంత్య్ర దినం నాడు యుఎస్ఎ ప్రజల కు, యుఎస్ఎ అధ్యక్షుడు శ్రీ జో బైడెన్ కు మరియు యుఎస్ఎ ఉపాధ్యక్షురాలు క‌మ‌లా హారిస్ గారి కి తన శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘యునైటెడ్ స్టేట్స్ ఆఫ్ అమెరికా (యుఎస్ఎ) 246వ స్వాతంత్య్ర దినం నాడు యుఎస్ఎ ప్రజల కు, @POTUS @JoeBiden కు మరియు @VP @KamalaHarris కు ఇవే నా స్నేహపూర్ణ శుభాకాంక్షలు మరియు అభినందన లు.’’ అని పేర్కొన్నారు.
బర్మింగ్ హమ్ కామన్ వెల్థ్ గేమ్స్ లో వెండి పతకాన్ని గెలుచుకొన్నందుకు బాడ్మింటన్ జట్టు ను అభినందించిన ప్రధాన మంత్రి

బర్మింగ్ హమ్ కామన్ వెల్థ్ గేమ్స్ (సిడబ్ల్యుజి) 2022 లో రజత పతకాన్ని గెలుచుకొన్నందుకు బాడ్ మింటన్ జట్టు కు ప్రధాన మంత్రి శ్రీ నరేంద్ర మోదీ అభినందనలు తెలిపారు. ప్రధాన మంత్రి అనేక ట్వీట్ లలో – ‘‘బర్మింగ్ హమ్ కామన్ వెల్థ్ గేమ్స్ (సిడబ్ల్యుజి) లో రజత పతకాన్ని గెలుచుకొన్నందుకు గాను @srikidambi, @satwiksairaj, @buss_reddy, @lakshya_sen, @Shettychirag04, తృషా జాలీ, ఆకర్షి కశ్యప్, @P9Ashwini, గాయత్రి గోపీచంద్ మరియు @Pvsindhu1 గారు లతో కూడిన భారతదేశం బాడ్ మింటన్ జట్టు కు ఇవే అభినందన లు. వారి సాఫల్యం పట్ల గర్వం గా ఉంది.’’ ‘‘భారతదేశం లో అత్యధిక అభిమానపాత్రం అయినటువంటి క్రీడల లో బాడ్ మింటన్ ఒకటిగా ఉంది. కామన్ వెల్థ్ గేమ్స్ లో రజత పతకాన్ని గెలుచుకోవడం ఈ ఆట కు మరింత ప్రజాదరణ లభించేటట్టు చేయడం తో పాటు రాబోయే కాలం లో మరింత ఎక్కువ మంది ఈ క్రీడ ను ఎంపిక చేసుకోవడం లో కూడా తోడ్పడుతుంది.’’ అని పేర్కొన్నారు.
వాయు కాలుష్యాన్ని నిరోధించే చ‌ర్య‌ల పై ప్ర‌ధాన మంత్రి కి ప్రిన్సిప‌ల్ కార్య‌ద‌ర్శి స‌మీక్ష జరిపారు

ఢిల్లీ లో, హ‌రియాణా లో, పంజాబ్ రాష్ట్రాల లో వాయు కాలుష్యాన్ని అరిక‌ట్టేందుకు తీసుకొన్న చ‌ర్య‌ల పై ప్ర‌ధాన మంత్రి కి ప్రిన్సిప‌ల్ సెక్ర‌ట‌రీ డాక్ట‌ర్ పి.కె. మిశ్రా మ‌రొక్క‌మారు ఈ రోజు న స‌మీక్ష ను నిర్వ‌హించారు. ఈ రాష్ట్రాల లో గ‌డ‌చిన 24 గంట‌ల కాలం లో చేప‌ట్టిన అద‌న‌పు చ‌ర్య‌ల వివ‌రాల ను డాక్ట‌ర్ మిశ్రా అడిగి తెలుసుకోగోరారు. హాట్ స్పాట్ లను గుర్తించిన వివిధ జిల్లాల లో నెల‌కొన్న పరిస్థితి ని తాను డిప్యూటీ క‌మిశ‌న‌ర్ ల‌ సహాయం తో వ్య‌క్తిగ‌తం గా ప‌ర్య‌వేక్షిస్తున్న‌ట్లు పంజాబ్ ప్ర‌ధాన కార్య‌ద‌ర్శి తెలిపారు. 1981వ సంవ‌త్స‌రం నాటి వాయు (కాలుష్యం యొక్క నిరోధం మ‌రియు నియంత్ర‌ణ‌) చ‌ట్టాన్ని అతిక్ర‌మించినందుకు ఎఫ్ఐఆర్ ల‌ను కూడా న‌మోదు చేస్తున్నట్లు ఆయ‌న వెల్ల‌డించారు. ఆ చ‌ట్టాన్ని ఉల్లంఘించిన ఘ‌ట‌న‌ లలో అవ‌స‌ర‌మైన జ‌రిమానాల‌ ను విధించ‌డం ద్వారా రాష్ట్ర ప్ర‌భుత్వం క‌ఠిన చ‌ర్య‌ల ను తీసుకొంటోంది. హ‌రియాణా లో గ‌డ్డి దుబ్బుల ను త‌గుల‌బెట్టే ఘ‌ట‌న‌ల ను త‌గ్గించవలసింది గా సంబంధిత ప‌క్షాల‌న్నిటి కి ముఖ్య‌మంత్రి ఆదేశాలు ఇచ్చినట్లు హ‌రియాణా ప్ర‌ధాన కార్య‌ద‌ర్శి చెప్పారు. వాయు కాలుష్యం కేసుల ను నియంత్రించ‌డం కోసం బృందాలు 24 గంట‌ల ప్రాతిపదిక న రంగం లోకి దిగినట్లు ఆమె తెలియ జేశారు. ఢిల్లీ ప్ర‌ధాన కార్య‌ద‌ర్శి స‌మావేశం లో పాల్గొని మాట్లాడుతూ, నీళ్ళ ను చిమ్మే ప్ర‌క్రియ ను తీవ్ర‌త‌రం చేసిన‌ట్లు, హాట్ స్పాట్ ల‌ను గుర్తించి పరిస్థితి ని చక్కదిద్దడం కోసం కారిడర్ ల‌పై ప్ర‌త్యేకం గా శ్ర‌ద్ధ వహించడం జ‌రుగుతోంద‌న్నారు. ఆరుబ‌య‌లు ప్ర‌దేశాల లో చెత్త చెదారం పార‌బోయ‌డం ఆగిపోయింద‌ని, ఈ నియ‌మాల ఉల్లంఘిస్తే అటువంటి వారి వ‌ద్ద నుండి గ‌రిష్ఠ మొత్తం లో అప‌రాధ రుసుము ను విధించడమే కాక ఆ మేరకు రుసుము ను వ‌సూలు చేయ‌డం కూడా జ‌రుగుతోంద‌ని తెలిపారు. రాగ‌ల కొద్ది రోజుల కాలం లో వాతావ‌ర‌ణ ప‌రిస్థితులు అనుకూలం గా ఉండేందుకు ఆస్కారం ఉందని భార‌త వాతావ‌ర‌ణ అధ్య‌య‌న విభాగం సూచన చేసింది. ప్ర‌ధాన మంత్రి కి ప్రిన్సిప‌ల్ సెక్ర‌ట‌రీ మాట్లాడుతూ, అవ‌స‌ర‌మైన చోట్ల ముందస్తు నిరోధ‌క చ‌ర్య‌ల ను చేప‌ట్ట‌డానికి ప్రాధాన్యమివ్వాల‌ని స్ప‌ష్టం చేశారు. స‌త్వ‌ర చ‌ర్య‌ల కు ఒక యంత్రాంగాన్ని ఏర్పాటు చేయ‌వ‌ల‌సిన అవ‌స‌రం ఉంద‌ని ఆయ‌న నొక్కి ప‌లికారు. ఈ కృషి లో పాలు పంచుకొంటున్న సంబంధిత వ‌ర్గాల‌న్నిటి ప్ర‌య‌త్నాల ను ఆయ‌న ప్ర‌శంసించారు. స్వ‌ల్ప‌ కాల చ‌ర్య‌ల ను తీసుకొన్న అనంత‌రం శాశ్వ‌త‌మైనటువంటి దీర్ఘ కాల ప‌రిష్కారానికై ఒక వ్య‌వ‌స్థ ను నెల‌కొల్ప‌డం జ‌రుగుతుంద‌ని ఆయ‌న చెప్పారు. ప్ర‌ధాన మంత్రి కి ప్రిన్సిప‌ల్ అడ్వ‌యిజ‌ర్ గా ఉన్న శ్రీ పి.కె. సిన్హా, కేబినెట్ కార్య‌ద‌ర్శి, ప‌ర్యావ‌ర‌ణం, అడ‌వులు మ‌రియు జ‌ల వాయు ప‌రివ‌ర్త‌న కార్య‌ద‌ర్శి, వ్య‌వ‌సాయ కార్య‌ద‌ర్శి, కేంద్రీయ కాలుష్య నియంత్ర‌ణ మండ‌లి చైర్‌మ‌న్, భార‌త వాతావ‌ర‌ణ అధ్య‌య‌న విభాగం డైరెక్ట‌ర్ జ‌న‌ర‌ల్ ల‌తో పాటు పంజాబ్‌, హ‌రియాణా, ఇంకా ఢిల్లీ ల ప్ర‌ధాన కార్య‌ద‌ర్శులు మ‌రియు ఇత‌ర సీనియ‌ర్ అధిరారులు కూడా ఈ స‌మావేశాని కి హాజ‌రయ్యారు.
ప్రప్రథమ ఫిలిప్ కోట్ లర్ ప్రెసిడెంశియల్ అవార్డు ప్రధాన మంత్రి కి ప్రదానం

ప్రధాన మంత్రి శ్రీ నరేంద్ర మోదీ ప్రప్రథమ ఫిలిప్ కోట్ లర్ ప్రెసిడెంశియల్ అవార్డు ను న్యూ ఢిల్లీ లోని నంబర్ 7, లోక్ కళ్యాణ్ మార్గ్ లో నేడు అందుకొన్నారు. ఈ పురస్కారం మూడు ఆధార రేఖల.. పీపుల్, ప్రాఫిట్ మరియు ప్లానెట్..పై కేంద్రితమైంది. ప్రశస్తి పత్రం లో ఇలా పేర్కొన్నారు..: ‘‘దేశ ప్రజల కు ఉత్కృష్ట నాయకత్వాన్ని ఇచ్చినందుకు శ్రీ నరేంద్ర మోదీ ని ఎంపిక చేయడమైంది. భారతదేశం పట్ల ఆయన యొక్క నిస్వార్థ సేవ కు తోడు ఆయన అలుపెరుగనటువంటి శక్తి ఫలితం గా దేశం అసాధారణమైన ఆర్థిక, సామాజిక మరియు సాంకేతిక విజ్ఞాన పరం గా పురోగతి సాధ్యపడింది. ఆయన నేతృత్వం లో భారతదేశం ప్రస్తుతం నూతన ఆవిష్కరణ లకు మరియు విలువ జోడించినటువంటి తయారీ (మేక్ ఇన్ ఇండియా) కే కాకుండా సమాచార సాంకేతిక విజ్ఞానం, అకౌంటింగ్, ఇంకా ఫైనాన్స్ ల వంటి వృత్తిపరమైన సేవలకు కూడా కేంద్రం గా గుర్తింపు తెచ్చుకొంది. ఆయన యొక్క దార్శనికత తో కూడిన నాయకత్వం వల్ల సామాజిక ప్రయోజనాలు మరియు ఫైనాన్శియల్ ఇంక్లూజన్ లకై విశిష్ట గుర్తింపు సంఖ్య, ఆధార్ సహా డిజిటల్ విప్లవం (డిజిటల్ ఇండియా) ఆవిష్కృతం అయ్యాయి. ఇది నవ పారిశ్రామికత్వాని కి, వ్యాపారం చేయడం లో సరళత్వాని కి వీలు కల్పించడం తో పాటు భారతదేశానికి 21వ శతాబ్దానుకూల మౌలిక సదుపాయాలను నెలకొల్పడాని కి కూడాను వీలు కల్పించింది.’’ ‘మేక్ ఇన్ ఇండియా’, ‘స్టార్ట్- అప్ ఇండియా’, ‘డిజిటల్ ఇండియా’ ఇంకా ‘స్వచ్ఛ్ భారత్’ ల వంటి కార్యక్రమాలు ‘‘భారతదేశాన్ని ప్రపంచంలోకెల్లా అత్యంత ఆకర్షణీయమైనటువంటి తయారీ మరియు వ్యాపార గమ్యస్థానాలలో ఒకటి గా నిలబెట్టాయి’’ అని ప్రశస్తి పత్రం లో ప్రస్తావించారు. ప్రొఫెసర్ ఫిలిప్ కోట్ లర్ నార్త్ వెస్టర్న్ యూనివర్సిటీ కి చెందిన కెలాగ్ స్కూల్ ఆఫ్ మేనేజ్ మెంట్ లో మార్కెటింగ్ విభాగ ఆచార్యుని గా ప్రపంచ ప్రఖ్యాతి ని గడించారు. ఆయన అనారోగ్యం బారి న పడిన కారణం గా అవార్డు ప్రదానం కోసం యుఎస్ఎ లోని జార్జియా లో ఇమోరీ యూనివర్సిటీ కి చెందిన డాక్టర్ జగదీశ్ సేఠ్ ను ప్రతినిధి గా పంపారు.
ఉప రాష్ట్రప‌తి శ్రీ హ‌మీద్ అన్సారీ కి వీడ్కోలు సంద‌ర్భంలో రాజ్య స‌భ‌లో ప్ర‌ధాన మంత్రి ప్ర‌సంగ పాఠం

గౌర‌వ‌నీయులైన ఛైర్మ‌న్‌, దీర్ఘ కాలం పాటు ప్ర‌జా సేవ చేసిన త‌రువాత, శారీరికంగా మిమ్మల్ని మీరు స‌రైన రీతిలో ఉంచుకొన్నారు కాబట్టి, ఈ రోజు మీరు ఒక కొత్త కార్య క్షేత్రంలో అడుగుపెడ‌తార‌న్న న‌మ్మ‌కం నాకు ఉంది. మీకు సుదీర్ఘ రాజ‌కీయ అనుబంధం క‌లిగిన‌టువంటి కుటుంబ నేప‌థ్యం ఉన్న‌ది; ఈ కుటుంబంలో తాతగారు జాతీయ పార్టీకి అధ్య‌క్షుడిగా ప‌ని చేశారు; రాజ్యాంగ ప‌రిష‌త్తులోనూ ఆయన ప‌ని చేశారు; ఒక విధంగా మీరు ప్ర‌జా జీవ‌నంలోను, మ‌రీ ముఖ్యంగా కాంగ్రెస్ లోను ఒక గొప్ప పాత్రను పోషించినటువంటి, అలాగే ఖిలాఫ‌త్ ఉద్య‌మంతో కూడా సాన్నిహిత్యం కలిగిన పూర్వికులకు చెందినటువంటి కుటుంబం నుండి వ‌చ్చారు. మీరు స్వయంగా వృత్తి రీత్యా దౌత్య నిపుణుడిగా సేవ‌లను అందించారు. మ‌రి వృత్తిరీత్యా దౌత్యవేత్త అంటే ఎవ‌రు ? ఈ విషయాన్ని ప్ర‌ధాన మంత్రి ని అయిన త‌రువాత‌నే నేను అర్థం చేసుకొన్నాను. ఎందుకంటే ఎవ‌రైనా చిరున‌వ్వులు చిందించిన‌ప్పుడో, లేదా మ‌రొక‌రితో క‌ర‌చాల‌నం చేసిన‌ప్పుడో దానికి అర్థం ఏమిటనేది ఎవ‌రైనా ఇట్టే తెలుసుకోలేరు! ఇలా ఎందుకంటే, ఇందుకోస‌మే వారికి శిక్ష‌ణ ఇవ్వ‌డం జ‌రుగుతుంది కాబట్టి. అయితే ఈ నేర్పును ఇక్కడ గ‌త పది సంవ‌త్స‌రాలుగా అమ‌లులో పెట్ట‌డం జ‌రిగి వుంటుంది; అంతేకాదు, ఈ ప్రావీణ్యం సభకు తప్పక మేలు చేసి ఉంటుంది. ఒక దౌత్య‌వేత్త‌గా మీ వృత్తి జీవితం ప‌శ్చిమ ఆసియాతో గాఢంగా ముడివ‌డింది. మీరు మీ ప్ర‌జా జీవితంలో అనేక సంవ‌త్స‌రాలు ఒకే రంగంలో గడిపారు. ఒకే ర‌కం వ్య‌క్తుల‌తో ఒకే రకమైన ఆలోచ‌న‌లతో, ఒకే ర‌కం స్థితిగ‌తులలో మ‌రియు చ‌ర్చోపచ‌ర్చ‌ల‌తో మీ ప‌ద‌వీ కాలం సాగిపోయింది. ప‌ద‌వీ విర‌మ‌ణ చేసిన త‌రువాత కూడా మీ యొక్క కార్యభారం ఒకే రంగంతో ఇప్ప‌టికీ పెన‌వేసుకొనివుంది; అది మైనారిటీ క‌మిష‌న్ లో కావ‌చ్చు, లేదా అలీగఢ్ విశ్వ‌విద్యాల‌యంలో కావ‌చ్చు. కానీ, ఈ పది సంవ‌త్స‌రాల‌లో మీ బాధ్య‌త పూర్తి భిన్నంగా ఉండింది. మీరు రాజ్యాంగ స్వ‌రూపానికి లోబ‌డి విధులను నిర్వర్తించవల‌సి వ‌చ్చింది. ఈ పనిని చక్కగా నెరవేర్చడం కోసం మీరు ఎంతో శ్రమకు ఓర్చారు. బ‌హుశా కొంత‌ అసౌక‌ర్యంగా భావిస్తే భావించి ఉండ‌వ‌చ్చు గాని మీకు ఈ రోజు ఆ స‌మ‌స్యయితే లేదు. మరి మీరు ఈ యొక్క విముక్తిని కూడా అనుభూతి చెందుతారు; మీ యొక్క స్వ‌తంత్ర‌ ఆలోచ‌నా స‌ర‌ళితో ప‌నిచేసే అవ‌కాశాన్ని మీరు పొందుతారు. మ‌నం ఒక‌రితో మ‌రొక‌రం పెద్ద‌గా సంభాషించన‌ప్ప‌టికీ, మ‌నం క‌లుసుకున్న‌ప్పుడ‌ల్లా, మీ వ‌ద్ద నుండి నేర్చుకోవ‌డానికి ఎంతో ఉండిపోయింది. ఏ విదేశానికి అయినా వెళ్ళే ముందు, వెళ్ళి వ‌చ్చిన త‌రువాత, మీతో మాట్లాడే అవ‌కాశం నాకు ల‌భించిన ప్ర‌తి సారీ, నేను మీ యొక్క అంత‌ర్ దృష్టిని త‌ప్ప‌క గ‌మ‌నించే వాడిని. ఇది నా అవ‌గాహ‌న ప‌రిధిని పెంచుకోవ‌డంలో ఉప‌యోగ‌ప‌డింది. ఈ కార‌ణంగా మీకు నేనెంతో కృత‌జ్ఞుడిని. నా హృద‌యాంత‌రాళంలో నుండి మీకు నేను కృత‌జ్ఞ‌త తెలియజేస్తున్నాను. దేశానికి ఉప రాష్ట్రప‌తిగా మీరు అందించిన సేవ‌ల‌కు గాను, ఉభ‌య స‌భ‌ల త‌ర‌ఫున మ‌రియు ఈ దేశ ప్ర‌జ‌ల ప‌క్షాన నేను నా యొక్క కృత‌జ్ఞ‌త‌ను వ్య‌క్తం చేస్తున్నాను. మీరు సాధించిన విజ‌యాలు, మీ అనుభవంతో పాటు ప‌ద‌వీవిర‌మ‌ణ అనంత‌రం మీ యొక్క హోదాకు గొప్ప ప్రాముఖ్యం ఉన్న‌ది. రాజ్యాంగాన్ని అనుస‌రించ‌డం ద్వారా మీ అమూల్యమైనటువంటి కాలమూ మ‌రియు మీ యొక్క శ‌క్తి యుక్తులు ఈ దేశానికి మార్గ‌ద‌ర్శ‌క‌త్వం వ‌హించ‌డంలో తోడ్ప‌డుగాక‌. మీకు ఇవే శుభాకాంక్ష‌లు. అనేకానేక ధ‌న్య‌వాదాలు.
భారతదేశం మరియు యునైటెడ్ స్టేట్స్ ఆఫ్ అమెరికా మధ్య హోంలాండ్ సెక్యూరిటీ అంశంపై మెమొరాండమ్ ఆఫ్ కోఆపరేషన్ పై సంతకాలకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు సమావేశమైన కేంద్ర మంత్రివర్గం భారతదేశం మరియు యునైటెడ్ స్టేట్స్ ఆఫ్ అమెరికా మధ్య హోంలాండ్ సెక్యూరిటీ అంశంపై మెమొరాండమ్ ఆఫ్ కోఆపరేషన్ పై సంతకాలకు ఆమోదం తెలిపింది. ఈ మెమొరాండమ్ ఆఫ్ కోఆపరేషన్ ఇరు దేశాలకు మధ్య ద్వైపాక్షిక భద్రత సంబంధాలను మరింత పటిష్టపరచగలదు; అంతే కాక, ఉభయ దేశాలకు మధ్య హోంలాండ్ సెక్యూరిటీ డైలాగ్ లో భాగంగా ఏర్పాటు చేయాలని ప్రతిపాదించినటువంటి ఆరు సబ్-గ్రూపుల నడుమ సమన్వయం ఏర్పరచడంలోను, సమావేశాలు జరిగేటట్లు చూడటంలోను కూడా ఈ మెమొరాండమ్ ఆఫ్ కోఆపరేషన్ సహాయపడగలదు.